62022CO0690_INF
2023 m. gegužės 24 d. Teisingumo Teismo (septintoji kolegija) nutartis
Shortcut
(Byla C‑690/22)
„Prašymas priimti prejudicinį sprendimą – Teisingumo Teismo procedūros reglamento 99 straipsnis – Bendra pridėtinės vertės mokesčio (PVM) sistema – Direktyva 2006/112/EB – 178 straipsnio a punktas – Teisė į atskaitą – Taikymo tvarka – 226 straipsnio 6 punktas – Sąskaitoje faktūroje privalomai nurodomi rekvizitai – Teikiamų paslaugų apimtis ir pobūdis – Sąskaitos faktūros, kuriose pateikiamas bendras suteiktų paslaugų apibūdinimas“
1.
Mokesčių teisės aktų suderinimas – Bendra pridėtinės vertės mokesčio sistema – Perkant sumokėto mokesčio atskaita – Teisė į atskaitą – Sąlygos – Formalūs reikalavimai – Apimtis – Sąskaita faktūra, kurioje nurodytas suteiktų paslaugų pobūdis – Teisiškai pakankamas tikslumas – Patikrinimas, kurį turi atlikti nacionalinis teismas
(Tarybos direktyvos 2006/112 178 straipsnio a punktas ir 226 straipsnio 6 punktas)
(žr. 32–34, 43 ir 44 punktus)
2.
Mokesčių teisės aktų suderinimas – Bendra pridėtinės vertės mokesčio sistema – Perkant sumokėto mokesčio atskaita – Teisė į atskaitą – Sąlygos – Esminiai reikalavimai – Formalūs reikalavimai – Tam tikrų formalių sąlygų neatitinkantis apmokestinamasis asmuo – Mokesčių administratorius, turintis duomenų, būtinų atitikčiai materialinėms sąlygoms patvirtinti – Atsisakymas suteikti teisę į atskaitą – Neleistinumas
(Tarybos direktyvos 2006/112 178 straipsnio a punktas, 219 straipsnis ir 226 straipsnio 6 punktas)
(žr. 59 punktą ir rezoliucinę dalį)
Rezoliucinė dalis
2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos 178 straipsnio a punktas, 219 straipsnis ir 226 straipsnio 6 punktas
turi būti aiškinami taip:
pagal juos draudžiama tai, kad nacionalinės mokesčių institucijos atsisakytų leisti pasinaudoti teise į pridėtinės vertės mokesčio atskaitą dėl to, jog sąskaitos faktūros, kuriose pateikiamos nuorodos, kaip antai „taikomųjų programų vystymas“, neatitinka pastarojoje nuostatoje įtvirtintų formalių reikalavimų.